Volkswagen Golf

Το **Volkswagen Golf** είναι ένα τετραθέσιο συμπαγές αυτοκίνητο μήκους περίπου τεσσάρων μέτρων, στην τροχιά που χάραξε το Σκαθάρι (αυτοκίνητο). Με το VW Golf  παρουσιάσθηκε το 1974 στο κοινό το πρώτο εμπροσθιοκίνητο Volkswagen: ένα τρίθυρο / πεντάθυρο compact όχημα με 70 & 50 PS, το οποίο κατασκευάζεται με επιτυχία μέχρι σήμερα. Υπήρξε βέβαια και το NSU/VW K70, (1970-74) με μπροστινη κίνηση, ήταν όμως μια ενδιάμεση λύση ανάγκης. Η Volkswagen ασχολήθηκε -απο το 1954 με την μπροστινή κίνηση, όμως κανένα απο αυτά τα πολυάριθμα πρωτότυπα δεν πλησίασε την υλοποίηση όπως, το Passat, (1973) το Scirocco/Golf, (1974) το Polo. (1975) 

Με τον Rudolf Leiding (1914-2003) στο πηδάλιο της εταιρίας διαγράφηκαν από τον κατάλογο πωλήσεων, τα δύο μεγαλύτερου μεγέθους μοντέλα της Volkswagen, το VW Typ 3  (1961-73) καί VW Typ 4, (1968-74) τα οποία αντικαταστάθηκαν απο το αδελφό-μοντέλο του Audi 80, (1972) το Volkswagen Passat. (1973) Μια ομολογουμένως ιστορική ανατροπή της παραδοσιακής ιδεολογίας κατασκευής αυτοκινήτων στο Βόλφσμπουργκ, απο το όλα πίσω της Volkswagen -στο όλα μπροστά, μέσα σε 4 χρόνια. Το μόνο οπισθιοκίνητο που παραμένει ειναι το Volkswagen Typ 2. (1950-92)

Η αιτία αυτής της ανατροπής, έχει τις ρίζες της στις αποτυχημένες προσπάθειες αναζητησης ενός οπισθιοκίνητου διαδόχου για το Σκαθάρι. Η τελευταία και πιο πολυδάπανη, ήταν αυτή του 1967-71, όταν στο περίφημο κέντρο σχεδιασμού / εξέλιξης της Porsche στο Weissach, παρουσιάσθηκαν 15 δοκιμαστικά πρωτότυπα του Porsche EA 266 / VW 191, με την τοποθέτηση του κινητήρα του, ιδιόρρυθμα ξαπλωμένο κάτω από το πίσω κάθισμα. Η υπερθέρμανση και υπερκατανάλωση του κινητήρα του έβαλαν το 1971 τέρμα στην υλοποίηση του EA 266. 

Για τον λόγο αυτό, ο Rudolf Leiding, (1914-2003) που απο το 1965 μέχρι το 1968 εργάστηκε στο Ingolstadt για την δημιούργεία του μοντέρνου εμπροσθιοκίνητου Audi 100, (1968–77) και απο το 1971 βρίσκεται στην πρωτοκαθεδρία της Volkswagen, προσανατολίσθηκε στο Know-how της Audi, αναθέτοντας τον σχεδιασμό του Golf στον γνωστό βιομηχανικό σχεδιαστη Τζορτζέτο Τζουτζιάρο, έναν βιρτουόζο του κλάδου με επιδέξια χέρια και αίσθηση αναλογίας.

Το 1974 το Σκαθάρι αντικαταστάθηκε από το VW Golf, (ΕΑ 337) το οποίο σαν υπόδειγμα βιομηχανικού προϊόντος ξεπέρασε κάθε μέγεθος στην μαζική παραγωγή. Σήμερα η ορολογια "ευρείας κλίμακας βιομηχανική παραγωγή", σημαίνει είδικά γιά την Volkswagen A.G. του 2020, την κατασκευή 40.000 οχημάτων σε 70 εργοστάσια **ημερησίως**, περίπου 4.000 από τα οποια είναι Volkswagen Golf παραγωγής του εργοστασίου του Βόλφσμπουργκ.

Το EA είναι η σύντμηση της λέξης "Entwicklungsauftrag", γιά την "εντολή εξέλιξης" ενός νέου κινητήρα ή οχήματος στο κέντρο σχεδιασμού της VW.

Μέχρι σήμερα, έχουν κυκλοφορήσει 8 γενιές Golf, με παραγωγή που φτάνει τα 27.190.000 αντίτυπα τον Μάιο του 2010,, το 2019 τα 35 εκατομμύρια αυτοκίνητα, από τα οποία τα 26 εκατομμύρια κατασκευασμένα στο Βόλφσμπουργκ. Από το 2012 ξεκίνησε η παραγωγή του Golf Variant στο εργοστάσιο του Τσβίκαου, και το 2019 με το VW ID 3, σαν υποψήφιο διάδοχο μοντέλο του Golf, δρομολογείται η εποχή της ηλεκτοκίνησης.

 Volkswagen Typ 17, Golf I (1974–83)

 Volkswagen Typ 19E / 1G1, Golf II (1983–92)

 Volkswagen Typ 1H, Golf III (1991–97)

 Volkswagen Typ 1J, Golf IV (1997–2003)

 Volkswagen Typ 1K, Golf V (2003–08)

 Volkswagen Typ 1K, Golf VI (2008–12)

 Volkswagen Typ AU, Golf VII (2012–20)

 Volkswagen Typ CD, Golf VIII (απο τον 12/2019).

Το Golf διατήρησε την δημοτικότητα του προκατόχου του (VW Typ 1) και μάλιστα στις 25 Ιουνίου 2002, με αύξοντα αριθμό 21.517.415 οχημάτων, ξεπέρασε το Σκαθάρι. Μέχρι σήμερα, το Golf έχει κερδίσει δύο φορές το βραβείο του Ευρωπαϊκού Αυτοκινήτου της Χρονιάς: η τρίτη γενιά, για το 1992, και η έβδομη γενιά, για το 2013. Το 1974 οι κυριότεροι ανταγωνιστές του Golf στην ευρώπαϊκή αγορά ήταν, το Ford Escort, μέχρι το 1980 οπισθιοκίνητο, και το επίσης μέχρι το 1979 οπισθιοκινητο Opel Kadett, που σήμερα αντιστοιχούν στο Ford Focus και το Opel Astra. Στα επόμενα χρόνια η FIAT απαντησε με το Ritmo, (1978-88) η Mazda με το 323, (1980-95) η Renault με το 14, (1977-82) και η Simca / Chrysler / Talbot με το Horizon. (1978-86) Μια σειρά απο απομιμήσεις του Typ 17 και των διαδόχων του κυκλοφορούν στους δρόμους μας: όπως το Citroen C3, (2016) Cupra Leon, (2020) Fiat 600, (2023) Hyundai i20, (2020) Renault Clio, (2019) και Tayota Yaris. (2019) Τα ειδικά χαρακτηριστικά που αφορούν τύπο του οχήματος, και σε παρένθεση την έναρξη παραγωγής του μοντέλου, είναι στοιχεία του καταλόγου, Auto Plus LE QUIDE 2024, Paris 2024.

Μερικές εβδομάδες πριν την επίσημη πρεμιέρα του Volkswagen Golf (Typ 17), παρουσιάσθηκε στο διεθνές σαλόνι αυτοκινήτου της Γενεύης (Μάρτιος 1974) το VW Scirocco (ΕΑ 398) σαν κουπέ έκδοση του Golf, και διάδοχο μοντέλο του VW Karmann-Ghia, Typ 14. (1955-74) Το Scirocco έχει το ίδιο μεταξόνιο με το Karmann-Ghia, (240&nbsp;cm) το μήκος του 30 εκατοστά μικρότερο. (388&nbsp;cm) Ο κινητήρας του, (OHC) είναι εγκάρσια τοποθετημένος εμπρός, και δίνει κίνηση στους εμπρόσθιους τροχούς: διατίθεται σαν 1100 με 50 PS, και σαν 1500 με 70 και 85 PS.  Οι 3 αυτοί κινητήρες έχουν τα γονίδια της audi, είναι οικονομικοί και έχουν μικρο βάρος, δεν είναι όμως ακόμη σίγουρο, εάν το Golf θα διατεθεί στην αγορά και με τους 3. Ίσως να του αρκούν, αυτός με τα 70 PS, και εκείνος με τα 50 PS. Ας κάνουμε λιγες εβδομάδες υπομονή...  Τελικά τον Μάιο του 1974 παρουσιάσθηκε πρώτα το Golf με 70 PS, και τον Σεπτέμβριο του 1974 με 50 PS. Το VW Scirocco είναι το πρώτο Volkswagen με πίσω πόρτα για τις αποσκευές, διαθετεί ανεξάρτητη ανάρτηση με γόνατα McPherson στους 4 τροχούς, και το αμαξωμα του είναι σχεδιασμένο από τον Τζορτζέτο Τζουτζιάρο.

## Volkswagen Typ 17, Golf I (1974–83)

Στον *Giugiaro* για τα 86 του / δημοσιογραφική έκπληξη: xωρίς να την προναγγείλει δημοσίευσε τo "OLDTIMER MARKT", ίσως το μεγαλύτερο ευρωπαϊκό περιοδικό για κλασσικά αυτοκίνητα, (τεύχος 08/2024) δεκασέλιδη συνεντευξη του Τζορτζέτο Τζουτζιάρο, με αφορμή τα 50 χρόνια από την διάθεση των πρώτων *Volkswagen Golf* στην ευρωπαϊκή αγορά. Ο νεαρός τότε *Giorgetto Giugiaro*, μόλις μπήκε στα 36 του, τον Αυγουστο του 1974, προηγουμένως είχε εργαστεί για την πρακτική του εξάσκηση στην Fiat, στο πλευρό του περίφημου *Dante Giacosa*, κατόπιν για το *„Bertone Styling Center“*. και την *Carrozzeria Ghia*. Απο το 1967 είναι ελευθερος επαγγελματιας με την *Italdesign*, έχοντας τον μηχανολόγο μηχανικό *Aldo Mantovani* μέχρι το 1999 στο πλευρό του. Η πρώτη εργασία του Τζουτζιάρο για την Volkswagen ήταν το EA 272 που απορρίφθηκε χάριν του ΕΑ 400, απο το τελευταίο προέκυψε το *VW Passat*. (1973) Το EA 337 είναι η δεύτερη εργασία του για την VW, απο την οποια μετα απο μια σειρά διαφοροποιήσεις στην μάσκα του ψυγείου (προβολείς/φλας) και τους προφυλακτήρες προέκυψε το *VW Golf*. (1974) Στην συνεντευξη που έδωσε ο διακεκριμένος Τζουτζιάρο στο "OLDTIMER MARKT" επιρρίπτει τις ευθύνες (σελίδα 207) για όλες αυτές τις άλογες προστριβές στο τμήμα marketing (τύπου και διαφήμισης) της Volkswagen, το οποίο διαχειρίζεται το *publik relations*, με *„κατά συνθήκην ψεύδη“* και *„ανοησίες“.* („Notlügen“ & „Völliger Quatsch“) 

… ένα αυτοκίνητο σαν το Volkswagen Golf για να γίνει εξώφυλλο στο auto motor und sport, (Τεύχος 11/1974, 16/1974, 21/1974, 26/1974), δεν θα περάσει αρκετός καιρός. Στο Τεστ του auto motor und sport (Τευχος 16/1974) το Volkswagen Golf LS εντυπωσίασε τους παντες με τις επιδόσεις του, το χαμηλό του βάρος και την λογική κατανάλωση βενζίνης. (9.5-10.00 λίτρα ανα 100&nbsp;km) Το Golf με τον μικρότερου κυβισμού κινητήρα, είχε προσιτή τιμή αγοράς, απαράμιλλη οδική συμπεριφορά και είναι απρόσβλητο από τον πλευρικό άνεμο. Το Golf είχε έναν ήρεμο κινητήρα, (1093 cm3 και 50 PS, 780&nbsp;kg, 142&nbsp;km/h) το Golf LS έναν πιο νευρικό. (1471 cm3 και 70 PS, 820&nbsp;kg, 160&nbsp;km/h)

Ο κινητήρας των 70 PS τοποθετήθηκε για πρώτη φορά το 1972 στο audi 80, έχει τον κωδικό EA 827, (EA 827, FH/FD) και παρέμεινε στο πρόγραμμα κατασκευής κινητήρων (1,3 / 1,5 / 1,6 / 1,8 / 2,0) της Volkswagen μέχρι το 2013. Στο Volkswagen Typ 17 αντικαταστάθηκε το 1975 από αυτόν με τα 1588 cm3 και 75 PS. (EA 827, FP)  Στην ΙΑΑ, την *Internationale Automobil Ausstellung,* στην *διεθνή έκθεση αυτοκινήτων της Φρανκφούρτης*, η Volkswagen παρουσίασε τον Σεπτέμβριο του 1975 το *Golf GTI*, το *Gran Turisno Injection*, με σύστημα ψεκασμού *Bosch K-Jetronic*, φαρδύτερες ζάντες και ελαστικά, (175/70 HR 13) πιό σκληρή ανάρτηση, -τον 1.6 κινητήρα από το audi 80 GTE, και επιτάχυνση 0–100&nbsp;km/h σε μόνο 9΄΄. Στο Τεστ του auto motor und sport (Τευχος 15/1976) το *Volkswagen Golf GTI* εκανε εντύπωση με το αναβαθμισμένο εσωτερικό του, "σπόρτικο" Τιμόνι, προσεγμένα καθίσματα, επιπλέον όργανα ελέγχου του κινητήρα, αλλα και τις μοναδικές επιδόσεις του. (1588 cm3 και 110 PS, 875&nbsp;kg, 185&nbsp;km/h) 

Τον Σεπτέμβριο του 1976, εμφανίστηκε το *Golf Diesel*, το πρώτο compact αυτοκίνητο με πετρελαιοκινητήρα, δίπλα στο κατά τι μεγαλύτερο *Peugeot 204*. (1968-76) Το Golf Diesel ήταν ένα από τα πιο οικονομικά αυτοκίνητα της δεκαετίας του 1970, με κατανάλωση περίπου 6,5 λίτρα/100&nbsp;km. (1471 cm3 και 50 PS, 840&nbsp;kg, 140&nbsp;km/h) Ο κινητήρας Golf Diesel έχει την προέλευση του στον γνωστό κινητήρα EA 827 της Audi/Volkswagen. Ο κορμός αυτού του κινητήρα, -με ενισχυμένο στροφαλοφόρο, έμβολα και άλλη κυλινδροκεφαλή παρέμεινε ο ίδιος. Μετά τον κινητήρας ντίζελ με κυβισμό 1,5 λίτρων και 50 ίππων, ακολούθησε με το *Golf GTD* ένας των 1,6 λίτρων με 54 ίππους και με υπερσυμπιεστή έφτασε τους 70 ίππους.

### Εκδόσεις Αμαξώματος του Golf Ι
[300px|thumb|right|Volkswagen Golf Mk1 cabriolet στην [Αθήνα.]]

* Με την παρουσίαση στην Γενεύη του *VW Scirocco* σαν κουπέ έκδοση του Golf, και την εναρξη της παραγωγής του στις εγκαταστάσεις της εταιρίας *Wilhelm Karmann GmbH*  τον Αυγουστο του 1974, τέθηκε το ερώτημα για το εάν και πότε θα υπάρξει ένα Volkswagen Golf Cabriolet.
* Στην έκθεση αυτοκινήτων της Γενέυης του 1979 παρουσιάσθηκε το διάδοχο μοντέλο του Käfer Cabriolet. Στην πόλη Οσναμπρύκ, στο εργοστάσιο της Karmann, κατασκευάσθηκε το πρώτο VW Golf Cabriolet στις 14 Φεβρουαρίου του 1979, και το τελευταίο VW 1303 cabrio στις 10.01.1980. Πολύ πιό σβέλτο από το Σκαθάρι, καί με μικρότερη κατανάλωση βενζίνης, κατα το auto motor und sport, τεύχος 5/1979. Στο VW Golf Cabriolet δεν είχαμε μόνον την μεταφορά στο όλα εμπρός, αλλά και για λόγους ασφαλείας, -για πρώτη φορα, την Ρολ μπάρα. (Überrollbügel)  Μια λύση που θα οικιοποιηθούν σύντομα, το *Ford Escort Cabriolet*, (1983) το Opel Kadett Cabriolet, (1987) το Peugeot 205 Cabriolet, (1986) και το *Talbot Samba Cabriolet*. (1982) Ένα απο τα μειονεκτήματα του Golf Cabriolet, -δύπλα στην αυξηση του βάρους του, (885&nbsp;kg) ήταν το υποτυπώδες πίσω καπό, και η μείωση του χώρου αποσκευών από 370 στα 280 λίτρα.
*Για αυτούς που αντί το καμπριολέ επιθυμούν ένα τεράστιο πορτ-μπαγκάζ, η Volkswagen  παρουσίασε τον Ιούλιο του 1979 το *Jetta*, ένα όχημα τριών χώρων, με 2 ή 4 πόρτες στη βάση του Golf. Είχε μάσκα με τετράγωνους προβολείς, -τα φλάς δίπλα τους, και πίσω αρκετά μεγαλύτερα φώτα. Η θέση του στην γκάμα της Volkswagen ήταν μεταξύ του *Golf* και του *Passat*, φορούσε δε κινητήρες 1,3 / 1,5 / και 1,6 λίτρων.
* Το Golf για τις εξαγωγές στις ΗΠΑ απέκτησε άλλους προφυλακτήρες και φώτα, μπρoστά-πίσω, και σαν μην έφταναν όλα αυτά, και ένα άλλο όνομα: *Volkswagen Rabbit*. Τα πρώτα χρόνια το Volkswagen Rabbit κατασκευαζόταν στο εργοστάσιο του Emden, απο το 1978 μέχρι το 1988, την τοπική αγορά στην Βόρεια Αμερική την εξυπηρετούσαν οι εγκαταστάσεις *"rabbit assembly plant", στην Westmoreland, Pennsylvania.*
* Το 1978 παρουσιάστηκε το Caddy, αρχικά για την αμερικανική αγορά, (VW Rabbit Pick-up) και λίγο αργότερα (1983-92) σαν *Volkswagen Caddy* κατασκευασμένο απο την εταιρία *Tvornica Automobila Sarajevo*, (TAS) σε περίπου 200.000 οχήματα για την ευρωπαϊκή αγορά, με βενζινοκινητηρες των 1,5 και 1,6, και τον πετρελαιοκινητήρα των 1,6 λίτρων, διαθέτοντας μία τεράστια επιφάνεια φόρτωσης. (1305 x 1835 χιλιοστά) 

Η παραγωγή του Golf Ι, συμφωνα με τον δημοσιογράφο Jens Meyer, (σελίδα 27) ξεπέρασε τα 6,2 εκατομμύρια αυτοκίνητα.

### Τεχνικά χαρακτηριστικά

### Διαστάσεις και βάρος

* Μήκος: 3.705 χιλιοστά, / (USA) 3940 χιλιοστά / Jetta: 4.195 χιλιοστά / Caddy: 4.370 χιλιοστά
* Πλάτος: 1.610 χιλιοστά
* Ύψος: 1.390 - 1.410 χιλιοστά
* Μεταξόνιο: 2.400 χιλιοστά / Caddy: 2.625 χιλιοστά
* Βάρος: 790 - 990 κιλά

## Volkswagen Typ 19 E / 1G1, Golf II (1983–92)
Συμφωνα με τον δημοσιογράφο Jens Meyer, η δεύτερη γενιά του *Volkswagen Golf*, που παρουσιάσθηκε στο Σαλόνι Αυτοκινήτου της Φρανκφούρτης το 1983 απασχόλησε μεταξύ άλλων και τον δημιούργό του Golf Ι, τον διακεκριμένο βιομηχανικό σχεδιαστη Τζορτζέτο Τζουτζιάρο. Παρ΄όλα αυτά, τον Μάιο του 1979 η απόφαση της κριτικής επιτροπής ενέκρινε -αναμεσα σε 10 προτάσεις, αυτήν του *Herbert Schäfer*. Η τελική αισθητική εικόνα του Golf ΙΙ διαμορφώθηκε από τον τότε διευθυντή του νεοιδρυθέντος τμήματος σχεδίασης της Volkswagen, του προερχόμενου απο το τμήμα σχεδιασμού (Stilistik) της Mercedes-Benz, *Herbert Schäfer*. Η δεύτερη γενιά του Volkswagen Golf προσπάθησε να διατηρήσει την σχεδιαστική φιλοσοφία του Τζουτζιάρο, παρ΄ολες διαφοροποιημένες διαστάσεις, έχει μεγαλύτερο μεταξόνιο, βάρος και μήκος, ύψος και πλάτος, αλλά μικρότερο συντελεστή αεροδυναμικής.

To auto motor und sport, (τευχος 16/1983) αναφέρει για το *Volkswagen Golf II* μεταξύ των άλλων, ότι η κατανάλωση καυσίμου έχει μειωθεί στα 7,4 λίτρα /100&nbsp;km,--χάριν του μικρότερου συντελεστή αεροδυναμικής, (cw-Wert 0,34) του μοντέλου VW Golf C. (1595 cm3, 75 PS, 845&nbsp;kg, 167&nbsp;km/h) Το μεταξόνιο αυξήθηκε στα 2.475&nbsp;mm, (+ 75&nbsp;mm) το μήκος στα 3.985&nbsp;mm, (+ 170&nbsp;mm) προσφέροντας μία αισθητά πιό ευρύχωρη καμπίνα επιβατών, και έναν μεγαλύτερο χώρο αποσκευών.

Συμφωνα με τον διακεκριμένο Ελβετό δημοσιογράφο Roger Gloor, το Golf II διατέθηκε στην αγορά στην βασική έκδοση, (VW Golf C) και με πιό πλούσιο εξοπλισμό, (CL/GL/GTD) με κινητήρες 1,3 μέχρι 1,6 λίτρων, και 54 μέχρι 75 PS. Οι εκδόσεις GLX και GTI φορούσαν κινητήρες 1,8 λίτρων. Ο κινητήρας των 50 PS διαγράφηκε απο την λίστα πωλήσεων, ο κινητήρας ΕΑ 827 υπήρχε με 1296/1588/1596/1781 cm3. Η ανάρτηση του Golf II έγινε μια ιδέα πιο μαλακη, -πλησιάζοντας αυτή του Passat, το cockpit και τα καθίσματα ξαναδουλευτηκαν, χωρίς να ξεφεύγουν από τον λειτουργικό τους χαρακτήρα. Το αμάξωμα του Golf II απέκτησε επαρκή προστασία απο την σκουριά, έτσι ώστε και μετά το πέρασμα εικοσαετίας να μην έχει τα προβλήματα που είχε το Golf I.

Στο πρώτο συγκριτικό τεστ του auto motor und sport, (τευχος 05/1984) το *Golf II* στην έκδοση GTI, (1781 cm3, 112 PS, 960&nbsp;kg, 193&nbsp;km/h) έλαβε την πρώτη θέση έναντι των ανταγωνιστών του, *Ford Escort XR3i*, (1597 cm3, 105 PS, 952&nbsp;kg, 188&nbsp;km/h) και του Opel Kadett GTE. (1796 cm3, 115 PS, 988&nbsp;kg, 190&nbsp;km/h) Στην δευτερη θέση το *Kadett GTE*, και στη τρίτη το *Escort XR3i*. Το Golf II στην έκδοση GTI, (9,6 λίτρα /100&nbsp;km κατανάλωση καυσίμου) κατάφερε σε θέματα όπως ποιότητα κατασκευής και επιδόσεων να θεσμοθετήση μία απόσταση ασφαλείας της Volkswagen από τους ανταγωνιστές της.

300px|thumb|right|Το σαλόνι ενός Volkswagen Golf MkII.

### Εκδόσεις Αμαξώματος του Golf ΙI

Η παραγωγή της δεύτερης γενιάς του Golf σταμάτησε στη Γερμανία τον Δεκέμβριο του 1992, με 6,3 εκατομμύρια αυτοκίνητα να έχουν παραχθεί.

### Τεχνικά χαρακτηριστικά

### Διαστάσεις και βάρος
* Μήκος: 3.985 - 4040 χιλιοστά
* Πλάτος: 1.665 - 1.680 χιλιοστά
* Ύψος: 1.415 χιλιοστά
* Μεταξόνιο: 2.475 χιλιοστά
* Βάρος: 890 - 1.250 κιλά

## Volkswagen Typ 1H, Golf III (1991–97)

Η τρίτη γενιά του Golf κυκλοφόρησε για πρώτη φορά στη Γερμανία τον Σεπτέμβριο του 1991, ταυτόχρονα με την έναρξη της μαζικής παραγωγής του, και στα άλλα κράτη της ηπειρωτικής Ευρώπης κυκλοφόρησε τον Νοέμβριο του 1991, ενώ η πρώτη δεξιοτίμονη εκδοχή του έφτασε στο Ηνωμένο Βασίλειο μόλις τον Μάρτιο του 1992. Για πρώτη φορά στην ιστορία του μοντέλου, κέρδισε το βραβείο του Ευρωπαϊκού Αυτοκινήτου της Χρονιάς για το 1992.

Μέσα στο 1992 έγινε το πρώτο μικρομεσαίο μοντέλο της κατηγορίας C με προαιρετικό αερόσακο οδηγού, ενώ το 1993 εμφανίστηκε και προαιρετικός αερόσακος συνοδηγού. Τον Σεπτέμβριο του 1993, μπήκε στην παραγωγή και κυκλοφόρησε μια έκδοση καμπριολέ, που αντικατέστησε το Golf Cabrio πρώτης γενιάς, το οποίο σημειωτέον είχε φτάσει να παράγεται έως τον Αύγουστο του 1993. Η έκδοση Cabrio είχε σαφώς πληρέστερο εξοπλισμό από τα άλλα Golf και μάλιστα ήδη από την εισαγωγή της είχε στάνταρ 2 αερόσακους οδηγού και συνοδηγού και Σύστημα Αντιμπλοκαρίσματος Τροχών (ABS). Με την τρίτη γενιά, για πρώτη φορά σε Golf, εμφανίστηκε και μία έκδοση station wagon, υπό την επίσημη ονομασία **Golf MkIII Variant**.

Στον Καναδά, το Golf τρίτης γενιάς κυκλοφόρησε την άνοιξη του 1993, ενώ στις ΗΠΑ έφτασε το φθινόπωρο του 1993, με εξ αρχής στάνταρ 2 αερόσακους σε όλες τις εκδόσεις και στα δύο αυτά κράτη.
thumb|300px|Ο πίνακας οργάνων του Golf Mk3.

Στα τέλη του 1995, για τη σεζόν (model year) του 1996, ο αερόσακος οδηγού έγινε στάνταρ σε όλες τις ευρωπαϊκές εκδόσεις. Μέσα στο 1997, ο αερόσακος συνοδηγού και το ABS έγιναν στάνταρ σε όλα τα αντίτυπα της ευρωπαϊκής αγοράς, ενώ τότε εμφανίστηκαν και πλευρικοί αερόσακοι στα μπροστινά καθίσματα, ως έξτρα.

Η παραγωγή της hatchback εκδοχής της τρίτης γενιάς του Golf έληξε τον Δεκέμβριο του 1997, αν και η παραγωγή του Golf MkIII Variant (station wagon) έφτασε ως το 1999. Συνολικά κατασκευάστηκαν 4.663.438 αντίτυπα, εκ των οποίων τα 4.085.300 ήταν Golf hatchback 2 όγκων.

### Golf MkIII καμπριολέ
Ωστόσο, η παραγωγή του Golf Cabrio τρίτης γενιάς διήρκησε από τον Σεπτέμβριο του 1993 έως τον Απρίλιο του 1998, φτάνοντας συνολικά τα 171.000 αντίτυπα, και τον ίδιο μήνα έλαβε ένα λίφτινγκ, με τις εξής βελτιώσεις:

* Παρεμβάσεις στους κινητήρες.
* Ανανέωση στο σαλόνι, με υψηλότερης ποιότητας υλικά εσωτερικής διαρρύθμισης.
* Ο φωτισμός του πίνακα οργάνων έγινε μπλε, όπως ήταν και στο Golf τέταρτης γενιάς (στο Golf τρίτης γενιάς ήταν πράσινος).
* Στο μπροστινό μέρος, προσαρμόστηκαν η γρίλια, οι προβολείς, ο προφυλακτήρας και το καπό από το Golf τέταρτης γενιάς.
* Στο πίσω μέρος, η πινακίδα κυκλοφορίας στεγάστηκε στον πίσω προφυλακτήρα, όπως ακριβώς ήταν και στο Golf τέταρτης γενιάς.

Ως αποτέλεσμα, το νέο μοντέλο έγινε πανομοιότυπο με το Golf τέταρτης γενιάς, σε βαθμό που ο εξωτερικός παρατηρητής θα νόμιζε ότι επρόκειτο για έκδοση καμπριολέ της τέταρτης γενιάς, ενώ μάλιστα πωλήθηκε τότε επίσημα ως «Golf Mk4 Cabrio». Στην πραγματικότητα όμως, ήταν Golf τρίτης γενιάς, που είχε «καμουφλαριστεί» σαν το Golf τέταρτης γενιάς, με αποτέλεσμα να αναφέρεται συχνά, ανεπίσημα, ως «Golf Mk3.5 Cabrio». Η παραγωγή αυτής της εκδοχής διήρκησε από τον Απρίλιο του 1998 έως τον Ιούνιο του 2002, μόλις 1 χρόνο πριν τη λήξη της τέταρτης γενιάς, που έλαβε χώρα τον Αύγουστο του 2003. Μετά από αυτό, το επόμενο Golf Cabrio κυκλοφόρησε μόλις τον Ιούνιο του 2011 και αυτή την φορά σε βάση του Golf Mk6 / έκτης γενιάς.

### Τεχνικά χαρακτηριστικά

1 Διαθέσιμο και με τετρακίνηση *syncro*.

### Διαστάσεις και βάρος
* Μήκος: 4.020 - 4.340 χιλιοστά
* Πλάτος: 1.695 - 1.710 χιλιοστά
* Ύψος: 1.405 - 1.425 χιλιοστά
* Μεταξόνιο: 2.471 - 2.474 χιλιοστά
* Βάρος: 960 - 1.380 κιλά

## Volkswagen Typ 1J, Golf IV (1997–2003)

Το Golf τέταρτης γενιάς παρουσιάστηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 1997, μπήκε στη μαζική παραγωγή τον Οκτώβριο και κυκλοφόρησε στην Ευρώπη στα τέλη του έτους, ενώ τον Αύγουστο του 1998 ακολούθησε η 4-πορτη σεντάν εκδοχή, με την ονομασία **Volkswagen Bora** (γνωστή στη Βόρεια Αμερική ως **Volkswagen Jetta**). Τον Μάρτιο του 1999, στο Σαλόνι Αυτοκινήτου της Γενεύης, παρουσιάστηκε η έκδοση Variant (station wagon) και παρήχθη από τον Απρίλιο του 1999 έως τον Ιούνιο του 2006. Δεν υπήρξε ποτέ καμπριολέ έκδοση του αυθεντικού Golf τέταρτης γενιάς, αν και τον Απρίλιο του 1998 έγινε ένα λίφτινγκ στην εξωτερική και εσωτερική αισθητική του Golf Cabriolet τρίτης γενιάς, όπως προαναφέρθηκε, που ταίριαξε με αυτή του Golf τέταρτης γενιάς και διατηρήθηκε στην παραγωγή έως τον Ιούνιο του 2002, μόλις 1 χρόνο πριν τη λήξη της παραγωγής της τέταρτης γενιάς.

Στο Volkswagen Golf τέταρτης γενιάς εμφανίστηκαν νέες εκδόσεις υψηλών επιδόσεων, με κορυφαία την τετρακίνητη 3.2 λίτρων, με τον 6-κύλινδρο κινητήρα VR6, που έφερε την ονομασία **Golf R32**, η οποία παρουσιάστηκε το 2003. Παράλληλα, υπήρξε και μία κάπως μικρότερη εκδοχή 2.8 λίτρων του κινητήρα VR6, επίσης τετρακίνητη, υπό την ονομασία **Golf VR6 4Motion**, που αντικατέστησε την VR6 τρίτης γενιάς. Η πλέον προσιτή και δημοφιλής ισχυρή έκδοση, ωστόσο, ήταν η **1.8T** (turbo), με τον ιδιαίτερα γνωστό και σε άλλα μοντέλα του ομίλου Volkswagen 4-κύλινδρο κινητήρα 1.8 λίτρων τούρμπο.
thumb|300px|right|Το σαλόνι ενός Volkswagen Golf TDI του 1999.

Η παραγωγή του Golf τέταρτης γενιάς έληξε τον Αύγουστο του 2003 για τις ευρωπαϊκές αγορές, αλλά έφτασε ως το 2006 για τη Βόρεια Αμερική και ως τα τέλη του 2011 για τη Νότια Αμερική, όπου είχε μεσολαβήσει ένα λίφτινγκ το 2007.

### Τεχνικά χαρακτηριστικά

1 Διαθέσιμο και με τετρακίνηση *4MOTION*.

### Διαστάσεις και βάρος

* Μήκος: 4.149 - 4.397 χιλιοστά
* Πλάτος: 1.735 χιλιοστά
* Ύψος: 1.439 - 1.485 χιλιοστά
* Μεταξόνιο: 2.512 - 2.517 χιλιοστά
* Βάρος: 1.085 - 1.540 κιλά

## Volkswagen Typ 1K, Golf V (2003–08)

Το Volkswagen Golf πέμπτης γενιάς παρήχθη για 6 χρόνια, από τις 7 Οκτωβρίου 2002 έως τις 15 Σεπτεμβρίου 2008, και συνέχισε σταθερά τη μεγάλη επιτυχία των προκατόχων του. Σε αυτή τη γενιά δεν υπήρξε εκδοχή καμπριολέ, αλλά τελικώς το κάμπριο επανήλθε τον Φεβρουάριο του 2011 στο Golf 6ης γενιάς. Από την άλλη όμως, στην πέμπτη γενιά προστέθηκε και μια εκδοχή compact MPV (κόμπακτ πολυμορφική) του μοντέλου, που ανακοινώθηκε για πρώτη φορά επίσημα τον Δεκέμβριο του 2004 και διατέθηκε ως **Golf Plus**, με ύψος 9,5 εκατοστά μεγαλύτερο από την στάνταρ εκδοχή αμαξώματος.

Το Golf 5ης γενιάς πωλήθηκε ως **Volkswagen Rabbit** («Κουνέλι») στις Ηνωμένες Πολιτείες και τον Καναδά, όπως επίσης είχε συμβεί και με την πρώτη γενιά του μοντέλου.

### Τεχνικά χαρακτηριστικά

1 Διαθέσιμο και με τετρακίνηση *4MOTION*.

### Διαστάσεις και βάρος
* Μήκος: 4.204 χιλιοστά
* Πλάτος: 1.759 χιλιοστά
* Ύψος: 1.470 - 1.483 χιλιοστά
* Μεταξόνιο: 2.578 χιλιοστά
* Βάρος: 1.155 - 1.590 κιλά

## Volkswagen Typ 1K, Golf VI (2008–12)

Η έκτη γενιά του Volkswagen Golf παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2008 και μπήκε στη μαζική παραγωγή τον Οκτώβριο. Το μοντέλο συνέχισε τη μεγάλη επιτυχία των προηγούμενων γενεών του Golf, καθώς οι πωλήσεις όλων των εκδοχών του Mk6 έφτασαν τα 2.850.000 αντίτυπα, παρά την πολύ συντομότερη εμπορική πορεία του ως προς τις άλλες γενιές του Golf, καθώς διατηρήθηκε στην παραγωγή για μόλις 4,5 χρόνια, το μικρότερο χρονικό διάστημα ανάμεσα σε όλες τις γενιές του μοντέλου. Ο λόγος ήταν ότι η 6η γενιά, αν και διαφημίστηκε επίσημα ως εντελώς διαφορετική γενιά, στην πραγματικότητα ήταν ένα έντονο λίφτινγκ που είχε γίνει στην πλατφόρμα της 5ης, κάτι που είχε πυροδοτήσει τότε έντονα αρνητικά σχόλια από αρκετούς δημοσιογράφους στον Τύπο αυτοκινήτου. Ως αποτέλεσμα, αντικαταστάθηκε τον Νοέμβριο του 2012 και μόλις 4 έτη μετά την εισαγωγή του, από το Volkswagen Golf Mk7, αν και η παραγωγή αρκετών από τις εκδόσεις του Mk6 συνεχίστηκε έως τον Απρίλιο του 2013, ως μια φθηνότερη εναλλακτική λύση.

### Golf MkVI καμπριολέ
Η έκτη γενιά επανέφερε την εκδοχή Golf καμπριολέ για πρώτη φορά από τον Ιούνιο του 2002. Το Golf Mk6 Cabrio παρήχθη από τον Φεβρουάριο του 2011 έως τον Μάρτιο του 2016.

### Τεχνικά χαρακτηριστικά

1 Διαθέσιμο και με τετρακίνηση *4MOTION*.

### Διαστάσεις και βάρος
* Μήκος: 4.199 χιλιοστά
* Πλάτος: 1.786 χιλιοστά
* Ύψος: 1.479 χιλιοστά
* Μεταξόνιο: 2.578 χιλιοστά
* Βάρος: 1.142 - 1.399 κιλά

## Volkswagen Typ AU, Golf VII (2012–20)

Η έβδομη γενιά του Golf μπήκε στην παραγωγή τον Αύγουστο του 2012 και αποκαλύφθηκε για πρώτη φορά στο Βερολίνο στις 4 Σεπτεμβρίου 2012. Επίσημα παρουσιάστηκε στο Σαλόνι Αυτοκινήτου του Παρισιού στα μέσα Σεπτεμβρίου του 2012, ενώ τα πρώτα αντίτυπα έφτασαν στις αντιπροσωπείες της Ευρώπης στις 10 Νοεμβρίου 2012.

Το Golf Mk7 χρησιμοποίησε την καινούρια πλατφόρμα MQB και την μοιράστηκε μαζί με την τρίτη γενιά των Audi A3, SEAT León και Škoda Octavia. Είναι ελάχιστα μεγαλύτερη από την προηγούμενη πλατφόρμα, που είχε η έκτη γενιά του Golf, αλλά ζυγίζει 100 κιλά λιγότερο από το Golf Mk6. Οι εκδόσεις της έβδομης γενιάς του Golf με απόδοση μέχρι 120 ίππους διαθέτουν πίσω ανάρτηση με ημιάκαμπτο άξονα, ενώ όλες οι υπόλοιπες διαθέτουν ανάρτηση πολλαπλών (τεσσάρων) συνδέσμων.

### e-Golf

Εξαίρεση ήταν η ηλεκτρική έκδοση του Golf 7ης γενιάς, γνωστή ως **e-Golf**, όπου αν και αποδίδει 115 ίππους, εντούτοις διαθέτει ανάρτηση πολλαπλών συνδέσμων. Η παραγωγή του e-Golf στο Transparent Factory ξεκίνησε τον Μάρτιο του 2017 και έληξε στις 23 Δεκεμβρίου 2020, ενώ η Volkswagen πούλησε συνολικά 145.561 αυτοκίνητα της ηλεκτρικής έκδοσης της έβδομης γενιάς του Golf. Όπως ανακοίνωσε τότε η εταιρεία, το εργοστάσιο στη Δρέσδη θα αναβαθμιστεί και θα γίνουν οι κατάλληλες εργασίες για να ξεκινήσει στα τέλη Ιανουαρίου του 2021 η παραγωγή του επίσης ηλεκτροκίνητου ID.3 που ήδη παράγεται στο Τσβίκαου της Γερμανίας, όπως και έγινε.

### Διακρίσεις

Για δεύτερη φορά στην ιστορία του μοντέλου, μετά το 1992, το Golf 7ης γενιάς κέρδισε το βραβείο του Ευρωπαϊκού Αυτοκινήτου της Χρονιάς για το 2013. Επίσης, κατά την εισαγωγή του στην Ιαπωνία το 2013, κέρδισε το βραβείο του Αυτοκινήτου της Χρονιάς στη χώρα αυτή και μάλιστα ήταν η πρώτη φορά που ένα ευρωπαϊκό αυτοκίνητο κέρδισε αυτό τον τίτλο στην Ιαπωνία.

### Ανανέωση του 2016

Στις 10 Νοεμβρίου 2016, κατά την τέταρτη επέτειο από την εισαγωγή του στις αγορές, η Volkswagen παρουσίασε μια ελαφρά αισθητική ανανέωση του Golf Mk7, μαζί και με την εισαγωγή νέων κινητήρων και την αύξηση της ισχύος κάποιων άλλων. Η νέα αυτή εκδοχή, αναφέρθηκε τότε ως «New Golf» από την Volkswagen, αν και συχνά αναφερόταν ανεπίσημα ως «Golf Mk7.5» από τον Τύπο αυτοκινήτου.

### Τεχνικά χαρακτηριστικά

**<u>Μοντέλο                    Καύσιμο           Κυβικά            Ισχύς σε PS            Ροπή σε N·m            [[Επιτάχυνση]] 0–100&nbsp;km/h            Τελική [[ταχύτητα]]</u> **

**1.2 TSI **                        Βενζίνη              1.197&nbsp;cm³                85                            160                                 11,9 s                                    179&nbsp;km/h

**1.2 TSI  **                       Βενζίνη              1.197&nbsp;cm³               105                           175                                 10,2 s                                    192&nbsp;km/h

**1.4 TSI **                        Βενζίνη              1.395&nbsp;cm³               122                           200                                   9,3 s                                    203&nbsp;km/h

**1.4 TSI**                         Βενζίνη              1.395&nbsp;cm³               140                           250                                   8,4 s                                    212&nbsp;km/h

**GTI**                              Βενζίνη              1.984&nbsp;cm³                220                          350                                   6,5 s                                     246&nbsp;km/h

**GTI Performance**      Βενζίνη              1.984 cc                230                          350                                   6,4 s                                     250&nbsp;km/h

**R  **                               Βενζίνη               1.984&nbsp;cm³              300                           380                                   4,9 s                                     250&nbsp;km/h

**1.6 TDI**                      Πετρέλαιο             1.598&nbsp;cm³               90                           230                                  12,9 s                                  185&nbsp;km/h

**1.6 TDI**                      Πετρέλαιο             1.598&nbsp;cm³             105                          250                                   10,7 s                                  192&nbsp;km/h

**2.0 TDI **                     Πετρέλαιο             1.968&nbsp;cm³             110                          250                                   10,5 s                                  190&nbsp;km/h

**2.0 TDI **                     Πετρέλαιο             1.968&nbsp;cm³             150                          320                                     8,6 s                                  216&nbsp;km/h

**GTD**                          Πετρέλαιο             1.968&nbsp;cm³             184                          380                                     7,5 s                                  230&nbsp;km/h

### Διαστάσεις και βάρος

* Μήκος: 4.255 χιλιοστά
* Πλάτος: 1.791 χιλιοστά
* Ύψος: 1.453 χιλιοστά
* Μεταξόνιο: 2.637 χιλιοστά
* Βάρος: 1.268 κιλά

## Volkswagen Typ CD, Golf VIII (απο τον 12/2019)

Η όγδοη γενιά του Golf παρουσιάστηκε επίσημα στις 24 Οκτωβρίου 2019 στο κεντρικό εργοστάσιο της Volkswagen στο Βόλφσμπουργκ, Γερμανία, όπου και παράγεται, ενώ και η σχετική μονάδα παραγωγής αναβαθμίστηκε με επενδύσεις 3 δισ. ευρώ προκειμένου να το κατασκευάσει. Το μοντέλο μπήκε στη μαζική παραγωγή τον Δεκέμβριο του 2019 και κυκλοφόρησε μέσα στον ίδιο μήνα, αρχικά μόνο στη Γερμανία και στην Αυστρία, ενώ μέσα στο έτος 2020 έφτασε σε όλες τις αγορές διεθνώς. Προσφέρεται αποκλειστικά ως 5-πορτο hatchback και, από τον Σεπτέμβριο του 2020, ως 5-πορτο station wagon, καθώς για πρώτη φορά στην ιστορία του Golf και σε αντίθεση με όλες τις άλλες γενιές του, 3-πορτες εκδόσεις δεν θα υπάρξουν.

Το Golf 8ης γενιάς βασίζεται στην MQB πλατφόρμα, έχει βάρος 50 κιλά λιγότερο από την 7η γενιά, και έχει πιο πρακτικό, ευρύχωρο και πολυτελέστερο εσωτερικό, με πλήθος από σύγχρονες οθόνες. Προσφέρεται σε τέσσερα επίπεδα εξοπλισμού, τα Golf, Life, Style και R-Line, ενώ τα Trendline, Comfortline και Highline καταργήθηκαν ως ονομασίες. Μεγάλη έμφαση δόθηκε και στην αεροδυναμική, και το Golf 8ης γενιάς έχει αεροδυναμικό συντελεστή Cd μόλις 0,275 σε σύγκριση με το 0,29 της προηγούμενης γενιάς του.

Εκτός από τις συμβατικές εκδόσεις με κινητήρες εσωτερικής καύσης (TDI, TSI), που είναι πιο δυνατοί και οικονομικοί από την 7η γενιά, το σημερινό Golf προσφέρεται και σε αρκετές υβριδικές εκδόσεις. Αντιθέτως, το e-Golf της 7ης γενιάς καταργήθηκε και δεν αναμένεται πλήρως ηλεκτροκίνητη έκδοση, καθώς τον ρόλο της ανέλαβε το αμιγώς ηλεκτροκίνητο Volkswagen ID.3 που εισήχθη στο Σαλόνι της Φρανκφούρτης τον Σεπτέμβριο του 2019.

Ωστόσο, η 9η γενιά του Golf, που αναμένεται το 2028, θα είναι αμιγώς ηλεκτρική και είναι πιθανό να μετονομαστεί σε ID Golf. Σύμφωνα με την εταιρεία, το ID.3 και το Golf δεν αλληλοκαλύπτονται, καθώς υποστηρίζει ότι το ID.3 είναι ο διάδοχος του Golf Plus και έχει δηλώσει ότι το επόμενο Golf θα είναι μικρότερο σε διαστάσεις από το ID.3. Μέσα στο 2024 θα κυκλοφορήσει η ανανεωμένη έκδοση της υπάρχουσας γενιάς.

### Αυτόνομη οδήγηση
Επίσης, το Golf Mk8 φέρει το **Travel Assist**, μια τεχνολογία ενεργητικής υποβοηθούμενης οδήγησης, για πρώτη φορά στη μικρομεσαία κατηγορία C. Η συγκεκριμένη τεχνολογία στρίβει, επιταχύνει και επιβραδύνει το όχημα όταν κινείται σε αυτοκινητόδρομο, με ταχύτητα έως και 210 χιλιόμετρα την ώρα. Πρόκειται για ένα ημι-αυτόνομο σύστημα οδήγησης που χρησιμοποιεί το ενεργό cruise control και το σύστημα διατήρησης λωρίδας κυκλοφορίας, με τον οδηγό να χρειάζεται να κρατάει τουλάχιστον με το ένα χέρι το τιμόνι.

### Κινητήρες
* 1.0 TSI με 90 και 110 ίππους.
* 1.0 TSI με 110 ίππους. Με ήπιο υβριδικό σύστημα 48V (MHEV).
* 1.4 TSI eHybrid με 204 και 245 (**GTE**) ίππους. Υβριδικό plug-in (PHEV).
* 1.5 TSI με 130 ίππους.
* 1.5 eTSI με 130 ίππους. Με ήπιο υβριδικό σύστημα 48V (MHEV).
* 1.5 TSI με 150 ίππους.
* 1.5 eTSI με 150 ίππους. Με ήπιο υβριδικό σύστημα 48V (MHEV).
* 1.5 TGI με 130 ίππους. Κινητήρας φυσικού αερίου-βενζίνης.
* 2.0 TSI με 245 (**GTI**), 300 (**GTI CLUBSPORT**) και 320 (**R**) ίππους.
* 2.0 TDI με 115, 150 και 200 (**GTD**) ίππους.

### Διαστάσεις και βάρος
* Μήκος: 4.284 χιλιοστά
* Πλάτος: 1.789 χιλιοστά
* Ύψος: 1.456 χιλιοστά
* Μεταξόνιο: 2.636 χιλιοστά
* Βάρος: 50 κιλά λιγότερο από το Mk7

## Πωλήσεις

## Αναφορές


## Βιβλιογραφία
* Oswald, Werner (2001). Deutsche Autos 1945–1990, vol.3. Stuttgart: Motorbuch Verlag. pp.&nbsp;72–137. ISBN 3-613-02116-1.
* Kittler, Eberhard (2001). Deutsche Autos seit 1990, vol.5 (in German). Stuttgart: Motorbuch Verlag. pp.&nbsp;266–313. ISBN 3-613-02128-5.

## Εξωτερικοί σύνδεσμοι

* http://www.allautos.gr/versions.php?marque=VOLKSWAGEN&marqueid=79&model=366 
* Η επίσημη Ελληνική ιστοσελίδα του Volkswagen Golf 
* Η επίσημη Ελληνική ιστοσελίδα του Volkswagen e-Golf 
* Ελληνική λέσχη φίλων του Volkswagen Golf
* Hellenic Volkswagen Club
* Volkswagen Golf - Η ιστορία

Golf
Κατηγορία:Μικρομεσαία αυτοκίνητα
Κατηγορία:Γερμανικά αυτοκίνητα
Κατηγορία:Αυτοκίνητα ράλλυ